CELEX: C2004/262/68
Language: hu
Date: 2004-10-23 00:00:00
Title: T-289/04. sz. ügy: Dimitra Lantzoni által az Európai Közösségek Bírósága ellen 2004. július 15-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/35
            
         Dimitra Lantzoni által az Európai Közösségek Bírósága ellen 2004. július 15-én benyújtott kereset
   (T-289/04. sz. ügy)
   (2004/C 262/68)
   Az eljárás nyelve: francia
   Dimitra Lantzoni, lakóhelye: Übersyren (Luxemburg), képviseli: Clara Marhuenda ügyvéd, kézbesítési cím: Luxembourg, 2004. július 15-én keresetet nyújtott be az Európai Közösségek Elsőfokú Bíróságához az Európai Közösségek Bírósága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az alperesnek a felperessel 2003. október 7-én közölt határozatát, amely elutasítja a felperesnek az 1999/2000. és a 2001. évi minősítési időszakban kapott előmeneteli pontjait kifogásoló kérelmét;
            
         
               —
            
            
               kötelezze az alperest az összes költség viselésére.
            
         Jogalapok és fontosabb érvek:
   2002. február 5-én a felperessel, aki az Európai Bíróság tisztviselője, közölték azt a határozatot, miszerint nulla előmeneteli pontot kapott az 1999. és 2000. évre. 2003. január 16-án a felperessel azt közölték továbbá, hogy a 2001. évi minősítési időszakban egy előmeneteli pontot kapott. A felperes kifogásolta e döntéseket, majd e kérelmét kiterjesztette az 1999. és 2000. évre kapott nulla pont elleni újabb kifogás benyújtásával. Kérelmét az 1999. és 2000. évre vonatkozólag elkésettként, a 2001. évre pedig megalapozatlanként elutasították.
   Jelen keresete alátámasztására a felperes azt állítja, hogy a pontszám kifogásolt meghatározása sérti a Bíróságnak a minősítési rendszert bevezető, 2000. október 18-án kelt határozatát, minthogy minősítése tartalmának más pontszámot kellett volna eredményeznie, a kapott pontszám a minősítés tartalmával semmiféle összefüggést nem mutat. Az 1999. és 2000. évre kapott nulla pont elleni kifogás elkésettsége tekintetében a felperes előadja, hogy minősítése közlésének majdnem kétéves késedelme megakadályozta őt abban, hogy az említett időszakra vonatkozó előmeneteli pontjainak a meghatározásában szereplő hibákról megfelelő időben tudomást szerezzen. A felperes szerint azzal, hogy az említett két időszakra vonatkozó pontok hiánya ellen emelt kifogását megengednék, semmiképpen sem sérülne a minősítési időszakkal kapcsolatos jogbiztonság, mivel a megszerzett pontszám nem biztosít automatikus előmenetelt.